വില്ല്വാർവട്ടം

കേരളത്തിലെ ഏക ക്രിസ്ത്യൻ രാജവംശം ആയിരുന്നു വില്വാർവട്ടം. എ.ഡി 510 മുതൽ എ.ഡി 1439 വരെയായിരുന്നു ഈ രാജ വംശത്തിൻ്റെ കാലഘട്ടം.

പുരുഷന്മാരായ അവകാശികളൊന്നും അവശേഷിക്കാതെ വില്വാർവട്ടത്തെ അവസാന ക്രിസ്ത്യൻ രാജാവ് മരണപ്പെട്ടശേഷം, ഈ നാട്ടുരാജ്യം പെരുമ്പടപ്പു സ്വരൂപത്തിലേക്കോ പഴയ കൊച്ചി രാജ്യത്തിലേക്കോ കൂട്ടിച്ചേർത്തതായി കരുതുന്നു.  ഉദയംപെരൂരിൽ താമസിച്ചിരുന്ന ഒരു ക്രിസ്ത്യൻ രാജാവ് പതിനഞ്ചാം നൂറ്റാണ്ടോടെ മരണപ്പെട്ടതായി കേരള ചരിത്രത്തിൽ സൂചനകളുണ്ട്.

പോർച്ചുഗീസുകാരുടെ വരവിനു മുമ്പുതന്നെ ക്രിസ്ത്യാനികൾക്ക് കപ്പലുകളും വിദേശ രാജ്യങ്ങളുമായി കപ്പലുകളും വ്യാപാര ബന്ധവും ഉണ്ടായിരുന്നതായി കരുതപ്പെടുന്നു. പതിനഞ്ചാം നൂറ്റാണ്ടിൽ ഒരു ക്രിസ്ത്യൻ രാജാവ് ആഫ്രിക്കയിലോ ഇന്ത്യയിലോ താമസിച്ചിരുന്നുവെന്നും അദ്ദേഹത്തിന്റെ പേര് പ്രെസ്റ്റർ ജോൺ എന്നായിരുന്നു എന്നും യൂറോപ്പിൽ പ്രചാരത്തിലുണ്ടായിരുന്നു. വാസ്കോ ഡ ഗാമ ഇന്ത്യയിലേക്ക് കപ്പൽ കയറിയപ്പോൾ, പോർച്ചുഗൽ രാജാവായ മാനുവൽ, പ്രെസ്റ്റർ ജോൺ രാജാവിന് കൈമാറാനുള്ള ഒരു കത്ത് നൽകിയിരുന്നു. 1498 ൽ കേരളത്തിലെത്തിയ യാത്രക്കാർ ഇവിടെ ഒരു പരമ്പരാഗത ക്രിസ്ത്യൻ സമൂഹത്തെ കണ്ടുമുട്ടി എന്ന വസ്തുത ഈ ധാരണയെ കൂടുതൽ സ്ഥിരീകരിച്ചു. ഇക്കാര്യങ്ങളെല്ലാം വില്വാർവട്ടം രാജവംശവുമായി ബന്ധപ്പെടുത്താവുന്നതാണ്.

 അവലംബം